เงินบาทเปิดตลาด 32.38/40
ธนาคารกรุงศรีอยุธยา รายงาน&nbsp; เงินบาทเปิดตลาดเช้านี้ 32.38/40 อ่อนค่าหลังรัฐบาลประกาศภาวะฉุกเฉิน
8 เม.ย. 2553

ธนาคารกรุงศรีอยุธยา รายงาน  เงินบาทเปิดตลาดเช้านี้ 32.38/40 อ่อนค่าหลังรัฐบาลประกาศภาวะฉุกเฉิน
นักเงินบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.38/40 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 32.33/34 บาท/ดอลลาร์ ก่อนจะขยับแข็งค่ามาอยู่ที่ระดับ 32.36/38 บาท/ดอลลาร์ เมื่อเวลา 08.45 น.ซึ่งเป็นผลจากการที่รัฐบาลประกาศสถานการณ์ฉุกเฉินร้ายแรงในพื้นที่กรุงเทพฯ และปริมณฑลในบางอำเภอ แต่ยังเป็นไปในทิศทางเดียวกับค่าเงินในภูมิภาค
"เปิดตลาดวันนี้(เงินบาท)ปรับตัวอ่อนค่าไปอยู่ที่ 32.38/40(บาท/ดอลลาร์) จากการประกาศสถานการณ์ฉุกเฉินฯ" นักบริหารเงิน กล่าว
ส่วนปัจจัยต่างประเทศยังเป็นความกังวลเรื่องการแก้ไขปัญหาหนี้เสียของกรีซที่ยังไม่มีทีท่าว่าจะจบลงได้ง่ายๆ
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 93.42/46 เยน/ดอลลาร์ ปรับตัวอ่อนค่าจากระดับ 93.95/94.00 เยน/ดอลลาร์ ขณะที่ค่าเงินยูโรอยู่ที่ระดับ 1.3316/3318 ดอลลาร์/ยูโร ปรับตัวอ่อนค่าจากระดับ 1.3386/3390 ดอลลาร์/ยูโร 
นักบริหารเงิน คาดว่า วันนี้เงินบาทจะยังคงเคลื่อนไหวในกรอบระหว่าง 32.30-32.40 บาท/ดอลลาร์